CELEX: C2005/069/17
Language: el
Date: 2005-03-19 00:00:00
Title: Υπόθεση C-16/05: Αίτηση για την έκδοση προδικαστικής αποφάσεως που υπέβαλε το House of Lords με διάταξη της 2ας Δεκεμβρίου 2004 στην υπόθεση 1) Veli Tum και 2) Mehmet Dari κατά Secretary of State for the Home Department

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/8
            
         Αίτηση για την έκδοση προδικαστικής αποφάσεως που υπέβαλε το House of Lords με διάταξη της 2ας Δεκεμβρίου 2004 στην υπόθεση 1) Veli Tum και 2) Mehmet Dari κατά Secretary of State for the Home Department
   (Υπόθεση C-16/05)
   (2005/C 69/17)
   Γλώσσα διαδικασίας: η αγγλική
   Με διάταξη της 2ας Δεκεμβρίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 19 Ιανουαρίου 2005, το House of Lords, στο πλαίσιο της διαφοράς μεταξύ 1) Veli Tum και 2) Mehmet Dari και Secretary of State for the Home Department, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Έχει το άρθρο 41, παράγραφος 1, του Προσθέτου Πρωτοκόλλου της Συμφωνίας Συνδέσεως, που υπεγράφη στις Βρυξέλλες στις 23 Νοεμβρίου 1970, την έννοια ότι απαγορεύει σε κράτος μέλος να εισάγει, μετά την ημερομηνία κατά την οποία το Πρωτόκολλο τέθηκε σε ισχύ στο εν λόγω κράτος μέλος, νέους περιορισμούς όσον αφορά τις προϋποθέσεις και τη διαδικασία εισόδου στο έδαφός του Τούρκου υπηκόου που επιθυμεί να εγκατασταθεί στο κράτος αυτό προκειμένου να ασκήσει επιχειρηματική δραστηριότητα;